ddrg/super_eurlex huggingface dataset:
Úradný vestník L 348 , 17/12/1988 S. 0033 - 0033

Fínske špeciálne vydanie: Kapitola 3 Zväzok 28 S. 0017

Švédske špeciálne vydanie: Kapitola 3 Zväzok 28 S. 0017



Nariadenie Komisie (EHS) č. 3939/88 zo 16. decembra 1988 ktorým sa mení a dopĺňa nariadenie (EHS) č. 2580/88 určujúce pravidlá pre zmenu zoznamu odrôd ryže stanovených v prílohe B k nariadeniu Rady (EHS) č. 3878/87 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 3878/87 z 18. decembra 1987 o pomoci pre pestovanie niektorých odrôd ryže [1], naposledy zmenené a doplnené nariadením (EHS) č. 1424/88 [2], najmä na jeho článok 2 ods. 3, keďže článok 2 ods. 1 nariadenia Komisie (EHS) č. 2580/88 [3], stanovuje 31. júl na predloženie žiadostí z členských štátov na zaradenie odrôd ryže do prílohy B k nariadeniu Rady (EHS) č. 3878/87; keďže zaradenie do národného katalógu je základnou podmienkou na predloženie takýchto žiadostí; keďže takáto podmienka nemôže byť splnená k dátumu, ktorý predchádza žatve, daný dátum sa má presunúť späť k 20. decembru; keďže opatrenia ustanovené v tomto nariadení sú v súlade so stanoviskom Riadiaceho výboru pre obilniny, PRIJALA TOTO NARIADENIE: Článok 1 V článku 2 ods. 1 nariadenia (EHS) č. 2580/88 sa "31. júla" týmto nahrádza dátumom "20. decembra". Článok 2 Toto nariadenie nadobúda účinnosť v deň uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 16. decembra 1988 Za Komisiu Frans Andriessen podpredseda [1] Ú. v. ES L 365, 24.12.1987, s. 3. [2] Ú. v. ES L 131, 27.5.1988, s. 2. [3] Ú. v. ES L 230, 19.8.1988, s. 8. --------------------------------------------------
Úradný vestník L 356 , 24/12/1988 S. 0058 - 0058

Fínske špeciálne vydanie: Kapitola 1 Zväzok 2 S. 0101

Švédske špeciálne vydanie: Kapitola 1 Zväzok 2 S. 0101



Nariadenie Komisie (ESUO, EHS, Euratom) č. 4064/88 z 21. decembra 1998, o uplatňovaní článku 46a Podmienok zamestnávania zamestnancov Európskej nadácie pre zlepšovanie životných a pracovných podmienok KOMISIA EURÓPSKYCH SPOLOČENSTIEV, so zreteľom na nariadenie Rady (ESUO, EHS, Euratom) č. 1860/76 z 29. júna 1976 ustanovujúce Podmienky zamestnávania zamestnancov Európskej nadácie pre zlepšovanie životných a pracovných podmienok [1], naposledy zmenené a doplnené nariadením Rady (Euratom, ESUO, EHS) č. 680/87 [2], a najmä na jeho článok 46a, so zreteľom na stanovisko Výboru expertov k odseku 2 článku 46a, keďže článok 46a Podmienok zamestnávania zamestnancov Európskej nadácie pre zlepšovanie životných a pracovných podmienok ustanovuje podmienky poskytnutia dávky v nezamestnanosti bývalým zamestnancom, ktorí sa stanú nezamestnanými po skončení svojho zamestnania v nadácii; keďže by Komisia mala ustanoviť také ustanovenia, ktoré považuje za potrebné na uplatňovanie odseku 2 článku 46a; keďže nariadenie Komisie (ESUO, EHS, Euratom) č. 91/88 [3] stanovuje ustanovenia na uplatňovanie článku 28a Podmienok zamestnávania ostatných zamestnancov Európskych spoločenstiev, ktorý sa zhoduje s článkom 46a Podmienok zamestnávania zamestnancov Európskej nadácie pre zlepšovanie životných a pracovných podmienok, PRIJALA TOTO NARIADENIE: Článok 1 Ustanovenia nariadenia (ESUO, EHS, Euratom) č. 91/98 sa uplatnia, s výnimkou článku 5 tohto nariadenia, obdobne pre zamestnancov Európskej nadácie pre zlepšovanie životných a pracovných podmienok. Článok 2 Toto nariadenie nadobúda účinnosť dvadsiatym dňom nasledujúcim po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 21. decembra 1988 Za Komisiu Henning Christophersen podpredseda [1] Ú. v. ES L 214, 6.8.1976, s. 24. [2] Ú. v. ES L 72, 14.3.1987, s. 15.Ú. v. ES L 103, 15.4.1987, s. 46. [3] Ú. v. ES L 11, 15.1.1988, s. 31. --------------------------------------------------
Úradný vestník L 347 , 16/12/1988 S. 0055 - 0056

Fínske špeciálne vydanie: Kapitola 2 Zväzok 6 S. 0250

Švédske špeciálne vydanie: Kapitola 2 Zväzok 6 S. 0250



Nariadenie Komisie (EHS) č. 3915/88 z 15. decembra 1998, ktorým sa vydávajú ustanovenia na vykonanie článku 63c nariadenia Rady (EHS) č. 918/83, ktorým sa ustanovuje systém oslobodenia od colných platieb v spoločenstve KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 918/83 z 28. marca 1983, ktorým sa ustanovuje systém oslobodenia od colných platieb v spoločenstve [1], zmenené a doplnené nariadením (EHS) č. 1315/88 [2], a najmä na jeho článok 143, keďže na základe článku 63c nariadenia (EHS) č. 918/83 sa poskytne oslobodenie od dovozných platieb pre zásielky obsahujúce vzorky referenčných látok schválených Svetovou zdravotníckou organizáciou (WHO), ktoré sú určené na použitie pri kontrole kvality materiálov použitých pri výrobe liečiv; keďže sú tieto zásielky adresované príjemcom schváleným príslušnými národnými orgánmi na využitie takéhoto oslobodenia; keďže je potrebné určiť nevyhnutné podmienky na správne uplatňovanie tohto ustanovenia; keďže sa tieto podmienky musia ustanoviť v súlade s postupom ustanoveným v článku 143 ods. 2 a 3 nariadenia (EHS) č. 918/83; keďže opatrenia ustanovené v tomto nariadení sú v súlade so stanoviskom Výboru pre oslobodenie od colných platieb, PRIJALA TOTO NARIADENIE: Článok 1 Týmto nariadením sa vydávajú ustanovenia na vykonanie článku 63c nariadenia (EHS) č. 918/83. Článok 2 Oslobodenie podľa článku 63c nariadenia (EHS) č. 918/83 sa poskytne len na zásielky zasielané Centrom WHO pre spoluprácu v oblasti chemických referenčných látok v Štokholme (Švédsko) pre príjemcov, ktorí sú po schválení príslušnými národnými orgánmi oprávnení na ich príjem s oslobodením. Článok 3 Poskytnutie oslobodenia od dovozných platieb na zásielky uvedené v článku 63c nariadenia (EHS) č. 918/83 je podmienené označením balíkov obsahujúcich referenčné látky: - po prvé, pečiatkou Centra WHO pre spoluprácu uvedeného v článku 2, - po druhé, nálepkou, ktorej vzor je uvedený v prílohe k tomuto nariadeniu, na ktorej je jasne, odškrtávacou značkou, označený rámček zodpovedajúci chemickým referenčným látkam. Článok 4 Poskytnutie oslobodenia sa rozšíri na každé osobitné balenie, ktoré je nevyhnutné na prepravu chemických referenčných látok a na každé nevyhnutné príslušenstvo, ktoré môže zásielka obsahovať. Článok 5 Toto nariadenie nadobúda účinnosť 1. januára 1989. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 15. decembra 1998 Za Komisiu Cockfield podpredseda [1] Ú. v. ES L 105, 23.4.1983, s. 1. [2] Ú. v. ES L 123, 17.5.1988, s. 2. -------------------------------------------------- PRÍLOHA +++++ TIFF +++++ --------------------------------------------------
Úradný vestník L 025 , 28/01/1989 S. 0070 - 0070

Fínske špeciálne vydanie: Kapitola 2 Zväzok 7 S. 0005

Švédske špeciálne vydanie: Kapitola 2 Zväzok 7 S. 0005



Nariadenie Komisie (EHS) č. 213/89 z 27. januára 1989, ktorým sa mení a dopĺňa nariadenie (EHS) č. 2288/83 zavádzajúce zoznam biologických alebo chemických látok stanovených v článku 60 ods. 1 písm. b) nariadenia Rady (EHS) č. 918/83 ustanovujúceho v spoločenstve systém oslobodení od cla KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 918/83 z 28. marca 1983 ustanovujúce v spoločenstve systém oslobodení od cla [1], v znení nariadenia (EHS) č. 4235/88 [2], a najmä na jeho článok 143 ods. 1, keďže nariadenie Komisie (EHS) č. 2288/83 [3], naposledy zmenené a doplnené nariadením (EHS) č. 3692/87 [4], zavádza zoznam biologických alebo chemických látok stanovených v článku 60 ods. 1 písm. b nariadenia Rady (EHS) č. 918/83; keďže z doplňujúcich informácií získaných od členských štátov vyplýva, že nariadenie by sa malo znova zmeniť a doplniť tak, aby sa do zoznamu zaradila látka, ktorú zoznam neobsahuje a pre ktorú v súčasnosti neexistuje na colnom území spoločenstva zodpovedajúca výroba; keďže je potrebné zaistiť spätnú platnosť týchto opatrení tak, aby pokryli dovoz tejto látky od 1. septembra 1988; keďže opatrenia stanovené v tomto nariadení sú v súlade so stanoviskom Výboru pre oslobodenie od ciel, PRIJALA TOTO NARIADENIE: Článok 1 Príloha nariadenia (EHS) č. 2288/83 sa týmto dopĺňa vložením látky pomenovanej "Orcoacid Sulphorhodamine G" (kód KN 3204). Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Bude sa uplatňovať od 1. septembra 1988. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 27. januára 1989 Za Komisiu Christiane Scrivener členka Komisie [1] Ú. v. ES L 105, 23.4.1983, s. 1. [2] Ú. v. ES L 373, 21.12.1988, s. 1. [3] Ú. v. ES L 220, 11.8.1983, s. 13. [4] Ú. v. ES L 347, 11.12.1987, s. 16. --------------------------------------------------
Úradný vestník L 051 , 23/02/1989 S. 0007 - 0007

Fínske špeciálne vydanie: Kapitola 3 Zväzok 28 S. 0144

Švédske špeciálne vydanie: Kapitola 3 Zväzok 28 S. 0144



Nariadenie Komisie (EHS) č. 439/89 z 22. februára 1989, ktorým sa mení a dopĺňa nariadenie (EHS) č. 411/88 o metóde, ktorá sa má použiť a úrokových sadzbách, ktoré sa majú uplatňovať pre výpočet nákladov na finančné intervencie vo forme nákupu, skladovania a odbytu KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 1883/78 z 2. augusta 1978, ktoré stanovuje všeobecné pravidlá pre financovanie intervencií Európskym poľnohospodárskym usmerňovacím a záručným fondom (EPUZF), Záručná sekcia [1], naposledy zmenené a doplnené nariadením (EHS) č. 2050/88 [2] a najmä na jeho článok 5, keďže prvý odsek článku 5 nariadenia (EHS) č. 1883/78 stanovuje, že sa má vytvoriť jednotná úroková sadzba spoločenstva predstavujúca úrokové sadzby v skutočnosti znášané; keďže druhý odsek oprávňuje Komisiu stanoviť jednotnú úrokovú sadzbu nižšiu ako je jej reprezentatívna úroveň do roku 1992; keďže Komisia využila túto možnosť a stanovila jednotnú úrokovú sadzbu na 7 % od roku 1986; keďže s ohľadom na vývoj úrokových sadzieb v členských štátoch je nevyhnutné túto úrokovú sadzbu zvýšiť; keďže druhý odsek článku 5 nariadenia (EHS) č. 1883/78 udeľuje Komisii moc na stanovenie nižších jednotných úrokových sadzieb pre tie členské štáty, ktorých úrokové náklady sú nižšie ako tie, ktoré sú odvodené z uplatňovania jednotnej úrokovej sadzby na výpočet finančných nákladov; keďže podmienky stanovené v uvedenom článku 5 sú splnené v určitých členských štátoch; keďže, v skutočnosti, úrokové sadzby pod úrovňou jednotnej úrokovej sadzby sa v týchto členských štátoch zaznamenávali od roku 1986; keďže je vhodné, pre zainteresované členské štáty, zriadiť zvláštnu úrokovú sadzbu, ktorá sa bude v týchto členských štátoch uplatňovať od 1. januára 1989 a ktorá príslušne mení nariadenie Komisie (EHS) č. 411/88 [3]; keďže Výbor EPUZF nedoručil stanovisko v lehote stanovenej jeho predsedom, PRIJALA TOTO NARIADENIE: Článok 1 Nariadenie (EHS) č. 411/88 sa mení a dopĺňa takto: 1. Článok 3 sa nahrádza týmto: "Článok 3 Úroková sadzba uvedená v článku 5 nariadenia (EHS) č. 1883/78 sa stanovuje na 7,7 %." 2. Druhý odsek v článku 4 sa nahrádza týmto: "2. Po dobu od 1. januára do 30. septembra 1989 zvláštna úroková sadzba bude: - 6 % pre Nemecko - 6,5 % pre Holandsko a Luxembursko." Článok 2 Toto nariadenie nadobudne účinnosť tretí deň po jeho uverejnení v Úradnom vestníku Európskych spoločenstiev. Bude sa uplatňovať od 1. januára 1989. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 22. februára 1989 Za Komisiu Ray Mac Sharry člen Komisie [1] Ú. v. ES L 216, 5.8.1978, s. 1. [2] Ú. v. ES L 185, 15.7.1988, s. 6. [3] Ú. v. ES L 40, 13.2.1988, s. 25. --------------------------------------------------
Úradný vestník L 053 , 25/02/1989 S. 0034 - 0034

Fínske špeciálne vydanie: Kapitola 4 Zväzok 3 S. 0126

Švédske špeciálne vydanie: Kapitola 4 Zväzok 3 S. 0126



Nariadenie Komisie (EHS) č. 473/89 z 24. februára 1989, ktorým sa mení a dopĺňa nariadenie (EHS) č. 2807/83 ustanovujúce podrobné pravidlá pre zaznamenávanie informácií o úlovkoch rýb členských štátov KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 170/83 z 25. januára 1983, ktorým sa vytvára systém spoločenstva pre zachovanie a riadenie zdrojov rybolovu [1], naposledy zmenené a doplnené Aktom o pristúpení Španielska a Portugalska, so zreteľom na nariadenie Rady (EHS) č. 2241/87 z 23. júla 1987, ktorým sa vytvárajú niektoré kontrolné opatrenia pre rybárske činnosti [2], zmenené a doplnené nariadením (EHS) č. 3483/88 [3], najmä na jeho článok 14, keďže nariadenie Komisie (EHS) č. 2807/83 [4], zmenené a doplnené Aktom o pristúpení Španielska a Portugalska, ustanovuje pokyny pre používanie lodného denníka počas rybárskych činností a pre vyhlásenie o nakládke/prekládke kapitána lode, plávajúcej pod vlajkou členského štátu alebo zaregistrovanej v členskom štáte; keďže je potrebné objasniť a zjednotiť postup pre predkladanie údajov lodného denníka v prípade vykládok v členskom štáte inom ako členský štát, pod vlajkou ktorého loď pláva, uvedený v bode 4.2.2 príloh IV a V nariadenia; keďže opatrenia ustanovené v tomto nariadení sú v súlade so stanoviskom Riadiaceho výboru pre zdroje rybolovu, PRIJALA TOTO NARIADENIE: Článok 1 Týmto sa nariadenie (EHS) č. 2807/83 mení a dopĺňa takto: 1. prvá veta bodu 4.2.2 prílohy IV sa nahrádza takto: "V prípade vykládok v inom členskom štáte, ako je členský štát, pod ktorého vlajkou loď pláva, alebo v ktorom je zaregistrovaná, prvá kópia vyhlásenia o vykládke bude odovzdaná alebo doručená orgánom členského štátu vykládky do 48 hodín od ukončenia vykládky."; 2. prvá veta bodu 4.2.2 prílohy V sa nahrádza takto: "V prípade vykládok v inom členskom štáte, ako je členský štát, pod ktorého vlajkou loď pláva, alebo v ktorom je zaregistrovaná, prvá kópia vyhlásenia o vykládke bude odovzdaná alebo doručená orgánom členského štátu vykládky do 48 hodín od ukončenia vykládky." Článok 2 Toto nariadenie nadobúda účinnosť 30. deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 24. februára 1989 Za Komisiu Manuel Marίn podpredseda [1] Ú. v. ES L 24, 27.1.1983, s. 1. [2] Ú. v. ES L 207, 29.7.1987, s. 1. [3] Ú. v. ES L 306, 11.11.1988, s. 2. [4] Ú. v. ES L 276, 10.10.1983, s. 1. --------------------------------------------------
Úradný vestník L 151 , 03/06/1989 S. 0022 - 0022

Fínske špeciálne vydanie: Kapitola 4 Zväzok 3 S. 0129

Švédske špeciálne vydanie: Kapitola 4 Zväzok 3 S. 0129



Nariadenie Komisie (EHS) č. 1544/89 z 2. júna 1989, ktorým sa mení a dopĺňa nariadenie (EHS) č. 3460/85 stanovujúce podrobné pravidlá pre poskytovanie kompenzačného odškodnenia za stredomorské sardinky KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 3117/85 zo 4. novembra 1985, ktoré stanovuje všeobecné pravidlá pre poskytovanie kompenzačnej pomoci za stredomorské sardinky z rodu Sardina pilchardus [1], naposledy zmeneného a doplneného nariadením (EHS) č. 3940/87 [2], najmä na jeho článok 4, keďže niekedy nie je možné pri určitých druhoch solených výrobkov z dovôdu požadovanej doby na nasolenie dodržať lehotu na podanie žiadosti na vyplatenie odškodného, tak ako ju stanovuje nariadenie Komisie (EHS) č. 3460/85 [3]; keďže je potrebné článok 5 ods. 1 uvedeného nariadenia preto zmeniť a doplniť, aby sa zabránilo vylúčeniu týchto výrobkov z poskytovania kompenzačného odškodnenia; keďže opatrenia tohto nariadenia sú v súlade so stanoviskom Riadiaceho výboru pre produkty rybolovu, PRIJALA TOTO NARIADENIE: Článok 1 Nasledujúci pododsek sa pridáva do článku 5 ods. 1 nariadenia (EHS) č. 3460/85: "Pre solené výrobky, ktoré vyžadujú nasoľovací proces, ktorého dĺžka trvania vylučuje dodržanie uvedenej šesťmesačnej lehoty, predlžuje týmto členský štát túto lehotu o čas potrebný pre nasoľovací proces. Toto predĺženie lehoty nesmie v žiadnom prípade presiahnuť šesť mesiacov." Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Bude sa uplatňovať od 1. januára 1987. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 2. júna 1989 Za Komisiu Manuel Marín podpredseda [1] Ú. v. ES L 297, 9.11.1985, s. 1. [2] Ú. v. ES L 373, 31.12.1987, s. 6. [3] Ú. v. ES L 332, 10.12.1985, s. 19. --------------------------------------------------
Úradný vestník L 177 , 24/06/1989 S. 0005 - 0005

Fínske špeciálne vydanie: Kapitola 3 Zväzok 29 S. 0181

Švédske špeciálne vydanie: Kapitola 3 Zväzok 29 S. 0181



Nariadenie Rady (EHS) č. 1808/89 z 19. júna 1989, ktorým sa mení a dopĺňa nariadenie (EHS) č. 1981/82, ktorým sa vytvára zoznam regiónov spoločenstva, v ktorých sa výrobná pomoc na chmeľ poskytuje iba uznaným odbytovým organizáciám výrobcov RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 1696/71 z 26. júla 1971 o spoločnej organizácii trhu s chmeľom [1], naposledy zmenené a doplnené nariadením (EHS) č. 3998/87 [2], najmä na článok 12 ods. 4, so zreteľom na návrh Komisie, keďže článok 12 ods. 3 nariadenia (EHS) č. 1696/71 upravuje výrobnú pomoc uznaným odbytovým organizáciám výrobcov v regiónoch spoločenstva, v ktorých uvedené organizácie sú schopné zabezpečiť svojim členom primeraný príjem a dosiahnuť racionálne riadenie dodávok; keďže tieto regióny sú vymenované v prílohe k nariadeniu (EHS) č. 1981/82 [3], v znení nariadenia (EHS) č. 4069/87 [4]; keďže Írsko oznámilo, že už nemá uznanú skupinu pestovateľov a že podmienky pre poskytovanie pomoci organizáciám výrobcov uvedené v článku 12 nariadenia (EHS) č. 1696/71 už nie sú splnené v regióne Írsko; keďže nariadenie (EHS) č. 1981/82 je potrebné z toho dôvodu zmeniť a doplniť s platnosťou od zberu v roku 1988; PRIJALA TOTO NARIADENIE: Článok 1 V prílohe k nariadeniu (EHS) č. 1981/82 sa zo zoznamu vypúšťa výraz "Írsko". Článok 2 Toto nariadenie nadobúda účinnosť tretí deň odo dňa jeho uverejnenia v Úradnom vestníku Európskych spoločenstiev. Bude sa uplatňovať od zberu v roku 1988. Toto nariadenie je záväzné vo svojej celistvosti a priamo uplatniteľné v členských štátoch. V Luxemburgu 19. júna 1989 Za Radu C. Romero Herrera predseda [1] Ú. v. ES L 175, 4.8.1971, s. 1. [2] Ú. v. ES L 377, 31.12.1987, s. 40. [3] Ú. v. ES L 215, 23.7.1982, s. 3. [4] Ú. v. ES L 380, 31.12.1987, s. 32. --------------------------------------------------
Úradný vestník L 347 , 28/11/1989 S. 0001 - 0001



Nariadenie Rady (EHS) č. 3528/89 z 23. novembra 1989, ktorým sa mení a dopĺňa nariadenie (EHS) č. 2658/87 o colnej a štatistickej nomenklatúre a o Spoločnom colnom sadzobníku RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na články 28, 43 a 113, so zreteľom na návrh Komisie, so zreteľom na stanovisko Európskeho parlamentu [1], keďže na základe nedávneho rozhodnutia Súdneho dvora o rozsahu článkov 28 a 113 zmluvy je zrejmé, že nariadenie (EHS) č. 2658/87 [2] bolo prijaté na základe nesprávneho právneho základu, keďže Rada rozšírila právny základ navrhnutý Komisiou, konkrétne články 28, 43 a 113 zmluvy, článkom 235 Zmluvy, ktorý upravuje odlišný postup prijímania rozhodnutí; keďže Komisia následne vec postúpila Súdnemu dvoru na konanie o zrušení uvedeného nariadenia; keďže, s cieľom umožniť Komisii stiahnuť svoju žalobu a zabrániť, aby bol tento akt vyhlásený za neplatný, by mal byť vymazaný odkaz na článok 235 zmluvy ako právny základ nariadenia (EHS) č. 2658/87, PRIJALA TOTO NARIADENIE: Článok 1 Prvé ustanovenie nariadenia (EHS) č. 2658/87 sa týmto nahrádza nasledujúcim znením: "So zreteľom na Zmluvu o založení Európskeho hospodárskeho spoločenstva, najmä na články 28, 43 a 113." Článok 2 Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev. Bude sa uplatňovať s účinnosťou od 10. septembra 1987. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 23. novembra 1989 Za Radu Predsedníčka E. Cresson [1] Stanovisko predložené 13. októbra 1989 (doteraz neuverejnené v úradnom vestníku). [2] Ú. v. ES L 256, 7.9.1987, s. 1. --------------------------------------------------
Úradný vestník L 375 , 23/12/1989 S. 0001 - 0001

Fínske špeciálne vydanie: Kapitola 2 Zväzok 7 S. 0105

Švédske špeciálne vydanie: Kapitola 2 Zväzok 7 S. 0105



Nariadenie Rady (EHS) č. 3900/89 zo 4. decembra 1989 o uplatňovaní rozhodnutia č. 2/89 Rady pre spoluprácu EHS — Tunis, ktorým sa mení a dopĺňa v dôsledku pristúpenia Španielska a Portugalska do Európskych spoločenstiev, Protokol týkajúci sa definície pojmu "pôvodné výrobky" a metód administratívnej spolupráce RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva a najmä na jej článok 113, so zreteľom na nariadenie Rady (EHS) č. 2573/87 z 11. augusta 1987, ktoré stanovuje dojednania pre obchod medzi Španielskom a Portugalskom na jednej strane a Alžírskom, Egyptom, Jordánskom, Libanonom, Tuniskom a Tureckom na strane druhej [1] a najmä na jeho článok 23, so zreteľom na návrh Komisie, keďže článok 7 rozhodnutia 87/456/ESUO zástupcov vlád členských štátov, ktorí sa stretli v rámci Rady z 11. augusta 1987, ustanovujúci dojednania pre obchod medzi Španielskom a Portugalskom na jednej strane a Alžírskom, Egyptom, Jordánskom, Libanonom a Tuniskom na strane druhej s výrobkami spadajúcimi pod Zmluvu o založení ESUO [2] stanovuje, že nevyhnutné zmeny pravidiel pôvodu prijaté Radami pre spoluprácu po pristúpení Španielska a Portugalska sa uplatňujú na výrobky, na ktoré sa vzťahuje uvedené rozhodnutie; keďže na základe článku 25 Protokolu týkajúceho sa definície pojmu "pôvodné výrobky" a metód administratívnej spolupráce, Rada pre spoluprácu EHS-Tunis prijala rozhodnutie č. 2/89, ktorým sa mení a dopĺňa uvedený Protokol s cieľom zohľadnenia pristúpenia Španielska a Portugalska do Európskych spoločenstiev; keďže uvedené rozhodnutie by sa malo uplatňovať v spoločenstve, PRIJALA TOTO NARIADENIE: Článok 1 V spoločenstve sa uplatňuje rozhodnutie č. 2/89 Rady pre spoluprácu EHS-Tunis. Text rozhodnutia je pripojený k tomuto nariadeniu. Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Uplatňuje sa od 1. januára 1990. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 4. decembra 1989 Za Radu predseda M. Delebarre [1] Ú. v. ES L 250, 1.9.1987, s. 1. [2] Ú. v. ES L 250, 1.9.1987, s. 112. --------------------------------------------------